**ZAHTJEV**

**ZA ODVOZ KRUPNOG (GLOMAZNOG) KOMUNALNOG**

**OTPADA U 2023. GODINI**

- **do 5 m³** -

Pravo na besplatno preuzimanje glomaznog otpada (do 5 m³) s kućnog praga korisnika ostvaruju isključivo korisnici javne usluge kategorije kućanstvo. Pravne osobe dužne su glomazni otpad predavati ovlaštenom sakupljaču uz predviđenu prateću dokumentaciju.

|  |  |
| --- | --- |
| **IME I PREZIME KORISNIKA** |  |
| **ŠIFRA OBVEZNIKA (s računa)** | *Obavezno upisati* |
| **ADRESA OBRAČUNSKOG MJESTA KORISNIKA** |  |
| **BROJ TELEFONA /****MOBITELA** |  |
| **DATUM PODNOŠENJA ZAHTJEVA** |  |

Potpisom ovog zahtjeva ja, korisnik, dajem **privolu** t.d. Komunalac d.o.o., kao voditelju obrade, da prikupi i obradi moje osobne podatke u svrhu rješavanja zahtjeva, a u skladu s Općom uredbom o zaštiti osobnih podataka i Zakonom o provedbi opće uredbe o zaštiti osobnih podataka.

 PODNOSITELJ ZAHTJEVA

Odvoz glomaznog otpada (do 5 m³) od ove je godine organiziran po gradskim četvrtima i naseljima. Raspored odvoza glomaznog otpada nalazi se na internetskoj stranici Komunalca. Zahtjeve je potrebno dostaviti najkasnije tjedan dana prije početka odvoza u Vašoj gradskoj četvrti/naselju.

Na dogovoreni dan odvoza, glomazni otpad potrebno je odložiti **uz kolni ulaz UNUTAR DVORIŠTA** ili drugu prethodno dogovorenu lokaciju, na način da djelatnicima Komunalca d.o.o. omogućite nesmetan ulaz u dvorište. Molimo korisnike da drveni otpad odvoje od ostalog glomaznog otpada radi odvoza zasebnim vozilom.

**Napominjemo da glomazni otpad neće biti preuzet ukoliko korisnik nije podnio zahtjev te ako odloženi otpad nije glomazni otpad** (građevni otpad, biootpad, opasan otpad i slično).

Popis vrsta predmeta i tvari koji se smatraju krupnim (glomaznim) komunalnim otpadom nalazi se na poleđini ovog zahtjeva.

Molimo Vas da ispunjeni zahtjev dostavite osobno na info pult t.d. Komunalac d.o.o., poštom na adresu Ulica 151. samoborske brigade HV 2, Samobor ili na e mail glomazni@komunalac-samobor.hr.

**O točnom danu kada trebate iznijeti otpad, bit ćete obaviješteni telefonskim putem na telefonski broj kojeg ste naveli u zahtjevu.**

**POPIS VRSTA PREDMETA I TVARI KOJI SE SMATRAJU**

**KRUPNIM (GLOMAZNIM) KOMUNALNIM OTPADOM**

**Krupni (glomazni) komunalni otpad** je predmet ili tvar koju je zbog volumena i/ ili mase neprikladno prikupljati u sklopu usluge prikupljanja miješanog komunalnog otpada.

**Krupnim (glomaznim) komunalnim otpadom smatraju se sljedeći predmeti i stvari:**

KUPAONSKA OPREMA**:** kada (plastična, fiberstaklena, metalna i slično), tuš kada, sauna; kada za djecu; kupaonski ormar i police; zavjesa ili pregrada za tuš ili kadu, nosač zavjese (karniša); umivaonik; toalet i bide (školjka i daska); slavina za vodu, nosač tuša i crijevo za tuš; stalak za ručnike i slično; ogledalo

STVARI ZA DJECU**:** krevet za dijete; stolica i hodalica za dijete; veće igračke; dječja kolica; auto sjedalica za dijete

PODNE OBLOGE**:** tepih, laminat, linoleum, parket, krzno i slično

NAMJEŠTAJ: ormar, komoda, ladičar, vitrina, noćni ormarić i slično; polica (npr. ugradbena, samostojeća, zidna i slično); stol (npr. radni, za računalo, kuhinjski, za blagovaonu, toaletni i slično); stolac, klupa, barska stolica; zidni/stolni sat većih dimenzija; daska kod uzglavlja kreveta; stalak (stolni, zidni za npr. tv/hi-fi); fotelja, naslonjač, krevet, tabure; madrac, nadmadrac, podnica kreveta; okvir za sliku većih dimenzija; prozorske zaštitne rešetke i grilje; sobne pregrade

KUHINJSKA OPREMA**:** kuhinjski elementi (ugradbeni, samostojeći i drugo); sudoper; radna površina; šank

VRTNA OPREMA**:** ograda i vrata; vrtni namještaj; vrtni alat, strojevi za vrt (tačke, kosilica i slično); sjenica za vrt (rastavljena na dijelove dimenzija pogodnih za prijevoz); drvo (izrezano na dimenzije pogodne za prijevoz); posuda (za npr. cvijeće) i postolje/nosač većih dimenzija; vrtni ukrasi većih dimenzija; vrtna klupa; crijevo za vodu, oprema za razvođenje vode te posude za zalijevanje bilja; ljuljačka; suncobran i stalak za suncobran; sklopivi bazen; roštilj

OSTALI GLOMAZNI OTPAD**:** rolete, žaluzine, tende i slično; ljestve i samostojeće stepenice; zavjese i nosači zavjesa; vrata (npr. sobna, ulazna i drugo); staklo (okno); prozor, prozorski okvir; invalidska kolica; dekorativni predmeti većih dimenzija; oprema za kućne ljubimce većih dimenzija (akvarij, žičani kavez, i slično); sprave za vježbanje i veća oprema za sport i rekreaciju (bicikl, daska za jedrenje/jahanje na valovima, kajak, kanu, pedalina i slično); radijator; kante i posude većih dimenzija; tapete; daska za glačanje; okvir za sušenje rublja

**NIJE DOZVOLJENO U KONTEJNERE ODLAGATI: građevinski otpad poput šute, cigle, kamena, crijepa, azbestnih ploča, građevinskih pločica, građevinskog ljepila, stiropora i slično; problematični otpad poput akumulatora, baterija, pesticida, boja, lijekova i slično; tekući otpad; lešine životinja; pepeo, biootpad (granje, lišće, stabla, travu i slično)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Korisnik ima pravo u svakom trenutku povući svoju privolu, a da to ne utječe na zakonitost obrade na temelju privole prije njenog povlačenja. Davanje osobnih podataka odnosno privole u ovom zahtjevu nužno je za ostvarivanje prava iz ovog zahtjeva te će ne davanje istih imati za posljedicu nemogućnost ispunjavanja svrhe u koju se daju osobni podaci.

Podaci se ne prosljeđuju trećem primatelju te će ih t.d. Komunalac d.o.o. prikupiti, obraditi i pohraniti sukladno važećim propisima kojima je regulirana zaštita osobnih podataka. Voditelj obrade nije ovlašten proslijediti navedene podatke bez prethodne pisane privole. Podaci se čuvaju 3 godine u prostorijama t.d. Komunalac d.o.o.

Korisnik može u svakom trenutku zatražiti pristup dostavljenim osobnim podacima te njihov ispravak, ograničavanje obrade ili brisanje sukladno Općoj uredbi o zaštiti podataka i Informaciji o obradi podataka Voditelja obrade (nalazi se na službenim stranicama Voditelja obrade). Korisnik je ovlašten podnijeti prigovor Agenciji za zaštitu osobnih podataka kao nadležnom nadzornom tijelu za zaštitu osobnih podataka.

Službenika za zaštitu podataka možete kontaktirati putem e-maila osobni-podaci@komunalac-samobor.hr, neposredno ili dostavom pošte na adresu sjedišta voditelja obrade: Komunalac d.o.o., Samobor, Ulica 151. samoborske brigade HV 2.